52. schôdza NR SR - 14.deň - A. dopoludnia
Dátum: 2026-06-15
Poslanec: Hargaš, Ján 
Druh vystúpenia: Vystúpenie v rozprave

Dávajúci. Nie, čas, čas, stráca čas, preto som sa takto rýchlo sem aj už pristavil. No, pretože málokedy, málokedy vidieť takýto pokrytecký návrh, aký sem teraz priniesla strana HLAS. Málokedy sa to stane. Priniesli ste návrh zákona, ktorým chcete predĺžiť volebné obdobie samosprávam na päť rokov a tvrdíte, že to je tá vec, ktorú oni potrebujú. To je tak dôležitá vec, že dokonca pán predseda Raši to tu ráno uvádzal, že toto vyrieši všetky problémy samospráv. No tak ja by som vás rád vyviedol z omylu. Toto je to posledné, čo samosprávy riešia. Janka Hanuliaková vám hovorila o prieskume, ktorý sa realizoval. Ľudia v tých samosprávach nechcú, aby mala, aby mala tá samospráva predĺžené volebné obdobie. Tam máte odpoveď, čo chcú ľudia. Operujete to tým, že ľudia chcú hento, ľudia chcú tamto, tam máte odpoveď, čo chcú ľudia. Nie. Nechcú predĺžené volebné obdobie samospráv. A prečo je to farizejské, prečo je to pokrytecké? Pretože keď v skutočnosti máte šancu pomôcť tým samosprávam, strana HLAS, strana regiónov, tak to nespravíte. A ja už som to ráno načrtol vo faktickej poznámke a budem v tom pokračovať. Pokračovať, pretože si myslím, že to je príspevok do rozpravy o tom, že čo samosprávy potrebujú a nepotrebujú. Vy tvrdíte, že potrebujú päťročné obdobie, a my tvrdíme, že potrebujú zmeniť spôsob financovania, že potrebujú peniaze na rekonštrukcie chodníkov, ciest, plavární, obchvatov, nemocníc a tak ďalej. To tvrdíme my. No a kde by tie peniaze, tak tie samosprávy mohli zobrať? A ako sa dá na ne zabojovať. Tak dám vám veľmi konkrétny návod, páni kolegovia a kolegyne zo strany HLAS, strany regiónov v úvodzovkách. Dnes na obed budeme odvolávať ministra Migala. Dali sme návrh na jeho odvolanie, pretože si pretláča na ministerstve kšeft okolo portálu Slovensko.sk za 90 miliónov € zo štátneho rozpočtu. To nie sú eurofondové peniaze, na ktoré sa možno pozeráte, že to by boli akože zadarmo, aj keď ani tie nie sú zadarmo. 90 miliónov € zo štátneho rozpočtu ide Migal rozflákať na svoj kšeft okolo portálu Slovensko.sk. A vy, drahí poslanci a poslankyne, ja vás už nepoznám, nezmôžete sa rozhodnúť, či Migala podržíte vo funkcii alebo bojujete za tie regióny aj za mestá a obce, v ktorých ste starostovia alebo primátori. A tých 90 miliónov € zo štátneho rozpočtu nepôjde Migalovi na kšeft, ale pôjde do týchto obcí a miest. Tak jednoduché to je. Čiže keď naozaj chcete pomôcť samosprávam, tu máte veľmi konkrétny a veľmi jednoduchý návod. Nemusíte písať novelu ústavy, môžete dnes zastaviť Migala a jeho kšeft. A budem aj veľmi konkrétny, že ktorí konkrétne poslanci by podľa mňa mali byť v prvom slede tohto boja proti ministrovi Migalovi, ktorí by sa mali postaviť za samosprávy. Tak napríklad taký primátor Liptovského Mikuláša pán Blcháč, poslanec za stranu HLAS. V Liptovskom Mikuláši by napríklad potrebovali zrekonštruovať plaváreň alebo chodníky, alebo zrekonštruovať župný dom. Na to by potrebovali peniaze. Napríklad tie peniaze, ktoré ide Migal rozflákať na svoj kšeft. Tak nech sa páči, pán Blcháč, dneska môžete ukázať svojim voličom v Liptovskom Mikuláši, či je vám prednejší Migal a jeho kšeft alebo vaše mesto a tie peniaze sa budete snažiť stiahnuť do Liptovského Mikuláša na tú rekonštrukciu. Idem ďalej, pán bývalý poslanec HLAS-u, ale doniesli ste ho do parlamentu, takže beriem ho ako vášho Ferenčák, Kežmarok. V Kežmarku nemajú krytú plaváreň. Ale mohli by mať, keby 90 miliónov nešlo Migalovi, ale Kežmarčanom. V Kežmarku potrebujú obchvat. Nemajú ho, ale mohli by, keby 90 miliónov nešlo Migalovi, ale Kežmarčanom. A v rukách to má pán poslanec, pán poslanec Ferenčák. On dnes môže rozhodnúť, kam tie peniaze pôjdu. Či podrží Migala alebo zabojuje za Kežmarok. Ideme ďalej. Ďalší, ďalší pán primátor Považská Bystrica, pán poslanec Janas, primátor Považskej Bystrice. V Považskej Bystrici majú nemocnicu v dezolátnom stave, opadaná omietka. Čo, čo nepotrebujú, Zdenko? Pán Svoboda sa tvári, ako keby nepotrebovali peniaze na tú rekonštrukciu. Skúste sa pobaviť s pánom Janasom, či teda potrebujú alebo nepotrebujú. Potrebujú. Potrebujú. Áno, pozrite sa na tú omietku, potrebujú ju, ale nemajú na to peniaze. A mali by ich, keby tie peniaze nešli Migalovi na kšefty. Čiže pán poslanec Janas môže zahlasovať za to, že peniaze radšej pôjdu do Považskej a nie Migalovi. Alebo na opravu chodníkov. To tam tiež vyzerá dosť, dosť smutne. Idem ďalej. Tuto nádejný pán, pán župan. Pán Šimko, vítam vás v pléne. Som rád, že ste prišli. Veľmi sa teším. Tak vy kampaňujete v Košickom kraji, hej? Hovoríte, že tam teraz sú nejaké problémy, ktoré treba riešiť. Počul som, že ste sa teraz obuli, že teda vy dokončíte projekt Sobranských kúpeľov. Dobre som počul? Dobre som počul, že dokončíte. Na to potrebujete asi peniaze, že? Viete, kde sú peniaze? U Migala. 90 miliónov € ide rozflákať na Slovensko.sk. Tak dneska môžete hlasovať za to, že nebude mať ďalej vašu dôveru a tie peniaze môžu ísť do Košického kraja. Nech sa páči. Ja sa spolieham na to, že vaši voliči v Košickom kraji to budú vidieť. Taktiež by sa za tieto peniaze a tých 90 miliónov dalo zrekonštruovať 1/3 ciest v celom kraji. Miliónov € idú rozflákať na Slovensko. Sk, tak dnes môžete hlasovať za to, že nebudem mať ďalej vašu dôveru. A tie peniaze môžu ísť do Košického kraja. Nech sa páči. Poznám o tom, že vaši voliči v Košickom kraji to budú vidieť. Taktiež by sa za tieto peniaze, tých 90 miliónov, dalo zrekonštruovať 1/3 ciest v celom kraji. Alebo zabezpečiť dostupnosť zdravotnej starostlivosti, aby ľudia nemuseli čakať. Týždne a mesiace na termín u špecialistu. Tak sa páči. Pán Šimko, to je veľmi jednoduché. Naozaj, že to je extrémne jednoduché. Keď potrebujete niečo spraviť pre samosprávu, tak to nie je ústavný zákon o predĺžení volebného obdobia, aby sa namiesto štyroch rokov, päť rokov pozerali na marazmus tejto vlády. Je to o tom, aby ste dokázali pre svoje kraje, obce a mestá nejakým spôsobom vybaviť peniaze. Ale to nerobíte, lebo tie peniaze nechávate Migalovi na jeho kšefty. A ak ho neodvoláte, tak súhlasíte s tým, čo tam vlastne robí. O tom to je. Budeme hlasovať o jeho dôvere. My mu nedôverujeme. Vy mu očividne dôverujete. Uvidí sa dnes. A ak mu dôverujete, tak tam pôjdu tie peniaze, ktoré ste mohli využiť v Košickom kraji. No a posledný, posledný pán poslanec komunálne aktívny, môj obľúbený pán poslanec Bartek, ten tu dnes nie je. Ale teda trenčiansko kraje, vidíš, župan. Predpokladám, že by chcel byť vicepremiér po komunálnych voľbách v októbri, takže predpokladám, že bude kampaňovať. Tak dúfam, že sa ho ľudia budú v kampani pýtať. Či radšej dal Migalovi 90 miliónov na kšeft alebo ich použije na obchvat Prievidze, ktorý potrebujú v Trenčianskom kraji? V Trenčianskom kraji tiež máte veľký problém so župnými nemocnicami. Napríklad taká nemocnica Bojnice. Tá má, myslím, že za minulý rok dlh 6 miliónov, celkom má nejaký 20-miliónový dlh. No tak tu sú peniaze, ktoré by ste mohli použiť na jeho odloženie, aby ste ju nemuseli za 1 € predávať. Ale nie. Vy tie peniaze necháte Migalovi na hov po kšefty. Takže nech sa páči, pán, tak môžete sa ukázať. Alebo sa idú teraz na Kopaniciach rušiť autobusové linky. Lebo vraj na nich nie sú, čo? Peniaze. V Myjave, Novom Meste, odkiaľ pán Bartek dokonca je, sa budú rušiť autobusové linky, pretože pán tak, nie dokáže zabojovať za svoju župu. Ale čo dokáže? Dokáže zabojovať za ministra Migala a kryť mu chrbát pri jeho kšefte. Takže, kolegovia, je to veľmi jednoduché, keď chcete pomáhať samosprávam a komunálu. Máte poslancov, ktorí sú primátori, starostovia, aj pán Cech je starosta, ale nepamätám si, akej obce. Preto som si vybral týchto piatich, lebo týchto týchto päť stačí. Blcháč, Ferenčák, Jánas, Šimko, Bartek. Týchto päť poslancov, keď zahlasuje za vyslovenie nedôvery ministrovi Migalovi, my si sem naženieme celú opozíciu. Máme 76 hlasov a pán minister Migaľ skončí vo funkcii a 90 miliónov nepôjde na jeho kšeft, ale pôjde do vašich miest a regiónov. Takéto jednoduché to je. Ja sa postarám o to, aby ľudia vo vašich mestách a obciach toto vedeli aj pred komunálnymi voľbami v októbri a potom sa rozhodli, či chcú naďalej mať takýchto poslancov, ktorí nedokážu za to mesto v parlamente zabojovať, ale namiesto toho radšej kryjú kšefty ministra Migala. Tak hlboko ste klesli. Ďakujem.